Silloin ennen

Silloin ennen (suomeksi myös Old Times – silloin ennen tai Old Times – menneet ajat; ) on englantilaisen Harold Pinterin vuonna 1970 kirjoittama eksistentialistinen näytelmä, joka sai kantaesityksensä Oxford Playhousessa Oxfordissa 26. huhtikuuta 1971. Kantaesityksen ohjasi Peter Hall, ja näytelmän rooleissa olivat Colin Blakely Deeleynä, Dorothy Tutin Katena ja Vivien Merchant Annana. Lontoossa West Endillä näytelmä sai ensiesityksensä Aldwych-teatterissa 1. kesäkuuta 1971 ja New Yorkissa Broadwaylla Billy Rose Theatressa 16. marraskuuta 1971. Liisa Ryömä suomensi näytelmän vuonna 1971 ja Juha Siltanen vuonna 1997.

 Juoni 
Aviopari, nelikymppiset Deeley ja Kate saavat vieraakseen Annan, joka on Katen vanha ystävä kahdenkymmenen vuoden takaa. Deeley on aluksi hyvin kiinnostunut Annasta, mutta kun Anna saapuu, Deeley huomaa, että tilanne ei olekaan niin yksinkertainen kuin mitä hän oli aluksi ajatellut. Se, mitä Anna edustaa, muuttuukin houkutuksesta uhkaksi. Kolmikko ajautuu yhä kiihtyvän valtataistelun pyörteeseen, jossa panoksena on kenties koko elämä.

 Henkilöhahmot 
 Henkilöhahmo Alkuperäinen näyttelijä (1971) Deeley  Colin Blakely Kate  Dorothy Tutin Anna  Vivien Merchant

 Esityshistoriaa 

 Vuosi Esityspaikka Ohjaaja Rooleissa Lähde 1971–1972  Billy Rose Theatre (Broadway), New York  Peter Hall  Robert ShawMary UreRosemary Harris   1983–1984  Roundabout Stage I (23rd Street Theater) (Off-Broadway), New York  Kenneth Frankel  Anthony HopkinsMarsha MasonJane Alexander   1984–1985  Theatre Royal Haymarket (West End), Lontoo  David Jones  Michael GambonNicola PagettLiv Ullmann   1994–1995  Wyndham’s Theatre (West End), Lontoo  Lindy Davies  Leigh LawsonJulie ChristieHarriet Walter   2004  Donmar Warehouse, Lontoo  Roger Michell  Jeremy NorthamGina McKeeHelen McCrory   2013  Harold Pinter Theatre (West End), Lontoo  Ian Rickson  Rufus SewellKristin Scott ThomasLia Williams   2015  American Airlines Theatre (Broadway), New York  Douglas Hodge  Clive OwenKelly ReillyEve Best  

 Suomeksi 
Näytelmän Suomen kantaesitys oli Helsingin Kaupunginteatterissa 27. tammikuuta 1972. Ohjaajana oli Jyri Schreck ja rooleissa olivat Lauri Komulainen Deeleynä, Eira Jauckens Katena ja Tiina Rinne Annana. Näytelmää on esitetty Helsingin Kaupunginteatterin lisäksi suomeksi myös Teatteri Jurkassa vuonna 1997 ja Jyväskylän Huoneteatterissa vuonna 2009.

 Palkintoja ja ehdokkuuksia 

 Tony Vuosi Kategoria Ehdokas Tulos Lähde 1972 Näytelmä Harold PinterRoger L. Stevens   Ohjaus Peter Hall  Naispääosa Rosemary Harris  Valosuunnittelu John Bury  Maisemasuunnittelu  Olivier Vuosi Kategoria Ehdokas Tulos Lähde 2013 Uudelleen tehty näytelmä Harold Pinter Theatre   Naispääosa Kristin Scott Thomas  Drama Desk Vuosi Kategoria Ehdokas Tulos Lähde 1972 Ohjaaja Peter Hall   Roolisuoritus Rosemary Harris  Outer Critics Circle Vuosi Kategoria Ehdokas Tulos Lähde 1972 Naispääosa Rosemary Harris   New York Drama Critics’ Circle Vuosi Kategoria Ehdokas Tulos Lähde 1972 Kunniamaininta Harold Pinter  

 Muita sovituksia 
Näytelmän pohjalta on tehty kolme televisioelokuvaa Tanskassa, Belgiassa ja Britanniassa. Ensimmäinen näistä on Søren Melsonin ohjaama tanskankielinen Gamle dage, joka ensiesitettiin vuonna 1974. Tanskalaisversion rooleja näyttelevät Jørgen Buckhøj, Ghita Nørby ja Birgitte Price. Vuonna 1977 ensiesityksensä sai hollanninkielinen Vroeger, jonka on ohjannut Jef Demedts. Tämän belgialaisversion rooleja näyttelevät Hugo Van Den Berghe, Chris Boni ja Chris Lomme. Simon Curtis ohjasi näytelmän pohjalta englanninkielisen Silloin ennen (Old Times), joka sai ensiesityksensä BBC-kanavalla vuonna 1991. Brittiversion rooleja näyttelevät John Malkovich, Kate Nelligan ja Miranda Richardson.

 Lähteet 

 Aiheesta muualla 
 Silloin ennen Internet Broadway Databasessa 

Luokka:Brittiläiset näytelmät